उज्जैन । मध्यप्रदेश की राज्यपाल श्रीमती आनन्दीबेन पटेल ने अपने दो दिवसीय उज्जैन प्रवास के दौरान श्री महाकालेश्वर मंदिर पहुंचकर श्री महाकालेश्वर भगवान का पूजन-अभिषेक किया। पूजा-अर्चना पुजारी संजय शर्मा ने सम्पन्न कराई। श्री महाकालेश्वर मंदिर प्रबन्ध समिति की ओर से समिति की सहायक प्रशासक श्रीमती प्रीति चौहान ने राज्यपाल को दुपट्टा एवं प्रसाद भेंट कर सम्मानित किया। महामहिम को शैव महोत्सव 2018 के दौरान प्रकाशित पुस्तकें भेंट कर महोत्सव के संबंध में जानकारी दी गई। इस दौरान विधायक डॉ.मोहन यादव, पुलिस अधीक्षक श्री सचिन अतुलकर, अपर कलेक्टर श्री वसन्त कुर्रे, ए.डी.एम. श्री गजेन्द्र सिंह डाबर, पूर्व पार्षद श्री जगदीश पांचाल, सहायक प्रशासनिक अधिकारी श्री दिलीप गरूड, श्री एस.पी. दीक्षित आदि उपस्थित थें।